**Ο Χανς-Ντίτερ "Χάνσι" Φλικ** (γεννημένος στις 24 Φεβρουαρίου 1965) είναι Γερμανός επαγγελματίας προπονητής ποδοσφαίρου και πρώην ποδοσφαιριστής. Αυτή την περίοδο διατελεί χρέη προπονητή στην εθνική ομάδα ποδοσφαίρου της Γερμανίας. Μάλιστα, από τον Αύγουστο του 2006 έως τον Ιούλιο του 2014, ήταν βοηθός του Γιοάχιμ Λεβ στην εθνική Γερμανίας. Τον Αύγουστο του 2020, ο Φλικ κέρδισε το ΟΥΕΦΑ Τσάμπιονς Λιγκ ως προπονητής της Μπάγερν, κάνοντας μόλις το 2ο τρεμπλ στην ιστορία του συλλόγου. Το 2021, οδήγησε επίσης την ομάδα σε ένα Παγκόσμιο Κύπελλο Συλλόγων FIFA και έναν ακόμη τίτλο στην Μπούντεσλίγκα.

Καριέρα ως παίκτης
------------------

Ως παίκτης έπαιξε 104 αγώνες για την Μπάγερν Μονάχου , σκοράροντας 5 φορές το διάστημα 1985-1990 , κερδίζοντας 4 τίτλους Μπουντεσλίγκα , 1 κύπελλο καθώς και έπαιξε σε έναν τελικό κυπέλλου πρωταθλητριών το 1987. Αργότερα έπαιξε 44 αγώνες για την Κολωνία πριν αποσυρθεί το 1993 λόγω των πολλαπλών τραυματισμών που αντιμετώπισε. Τελευταίος του σταθμός ως ποδοσφαιριστής αποτέλεσε η Βικτόρια Μπαμεντάλ όπου αγωνίστηκε από το 1994 μέχρι το 2000. Δεν κλήθηκε ποτέ για την εθνική Γερμανίας ωστόσο έκανε 2 εμφανίσεις με την Κ-18 της εθνικής Γερμανίας στο Ευρωπαϊκό πρωτάθλημα Κ-18 το 1983, στις 15 και 17 Μαΐου σε 2 νίκες της ομάδας του εναντίον της Σουηδίας και Της Βουλγαρίας με 1-0 και 3-1 αντίστοιχα.

Καριέρα ως προπονητής
---------------------

Η προπονητική καριέρα του Φλικ ξεκίνησε το 1996 όταν προπόνησε την Βικτόρια Μπαμεντάλ. Το 1999 η ομάδα υποβιβάστηκε αλλά ο Φλικ παρέμεινε στην θέση του προπονητή.

### 1999 Χόφενχαϊμ

Τον Ιούλιο του 2000 έγινε προπονητής της Χόφενχάϊμ η οποία αγωνίζονταν τότε στην 4η κατηγορία της Γερμανίας ( η οποία αντικαταστάθηκε το 2008 από την 3.Liga). Στην πρώτη του σεζόν κέρδισε την άνοδο για την 3η κατηγορία και το πρωτάθλημα ωστόσο η αδυναμία του Φλικ να οδηγήσει την ομάδα ψηλότερα στην Τσβάϊτε Μπουντεσλίγκα (2.Bundesliga) οδήγησε στην απόλυση του στις 19 Νοεμβρίου 2005.

### Ρεντ Μπουλ Σάλτσπουργκ (βοηθός)

Ο Φλικ εργάστηκε ως βοηθός προπονητή του Τζιοβάνι Τραπατόνι και του Λόταρ Ματέους στην Σάλτσπουργκ. Ο Τραπατόνι δίδαξε στον Φλικ τεχνικές προπονητικής, τρόπους δημιουργίας καλών σχέσεων παίκτη-προπονητή. Παρόλα αυτά ο Φλικ διαφωνούσε έντονα στην αμυντική νοοτροπία που εφάρμοζε ο Τραπατόνι.

### Γερμανία (βοηθός)

 Ο Φλικ το 2006
Ορίστηκε βοηθός προπονητή με την Εθνική Γερμανίας στις 23 Αυγούστου 2006. Παρόλο που δεν αναγράφεται ως επίσημα αναγνωρισμένος προπονητής από τηνΓερμανική Ποδοσφαρική Ομοσπονδία, λόγω της αποβολής του Γιοάχιμ Λεβ στο προηγούμενο παιχνίδι, ο Φλικ ήταν ουσιαστικά ο προπονητής της εθνικής Γερμανίας στον προημιτελικό του Ευρωπαϊκού πρωταθλήματος ποδοσφαίρου 2008 εναντίον της Πορτογαλίας στις 19 Ιουνίου 2008, ο οποίος έληξε 3 –2 υπέρ της Γερμανίας. Αφού τερμάτισε δεύτερος στο Ευρωπαϊκό πρωτάθλημα ποδοσφαίρου 2008 και τρίτος στο Παγκόσμιο Κύπελλο ποδοσφαίρου 2010, έφτασε στα ημιτελικά του Ευρωπαϊκού πρωταθλήματος ποδοσφαίρου 2012 και κέρδισε το Παγκόσμιο Κύπελλο Ποδοσφαίρου 2014 ως βοηθός προπονητή της Γερμανίας. Έγινε αθλητικός διευθυντής στη Γερμανική Ποδοσφαιρική Ομοσπονδία μετά το Παγκόσμιο Κύπελλο 2014 έως τις 16 Ιανουαρίου 2017.  

### Μπάγερν Μονάχου

Την 1η Ιουλίου 2019 ο Φλικ υπέγραψε στην Μπάγερν ως βοηθός προπονητή του Νίκο Κόβατς. Όταν ο Κόβατς έφυγε από την Μπάγερν με κοινή συναίνεση αυτού και της ομάδας , ο Φλικ έγινε στις 3 Νοεμβρίου 2019 υπηρεσιακός προπονητής. Στο πρώτο του αγώνα η Μπάγερν κέρδισε 2-0 τον Ολυμπιακό στην φάση των ομίλων του Τσάμπιονς Λιγκ και μετά από πολλαπλές νίκες και ένα αήττητο σερί της Μπάγερν , ανακοινώθηκε στις 22 Δεκεμβρίου ότι ο Φλικ θα παραμείνει στην θέση του προπονητή μέχρι το τέλος της σεζόν.

Τον Απρίλιο του 2020 , ο Φλικ ανανέωσε με την Μπάγερν έως το 2023.

Κατά τη διάρκεια της σεζόν 2019-20 ο Φλικ οδήγησε την Μπάγερν στο 2ο τρεμπλ της ιστορίας της , κερδίζοντας την Μπουντεσλίγκα , το Κύπελλο Γερμανίας και το ΟΥΕΦΑ Τσάμπιονς λιγκ. Ανακηρύχθηκε Γερμανός προπονητής της χρονιάς από το αθλητικό περιοδικό Κίκερ καθώς και κέρδισε το βραβείο του καλύτερου προπονητή της χρονιάς από την ΟΥΕΦΑ. Μετά το τέλος της σεζόν και κατά την διάρκεια της σεζόν 2020-21 κέρδισε και το ΟΥΕΦΑ σούπερ Καπ εναντίον της Σεβίλλης αλλά και το παγκόσμιο κύπελλο συλλόγων απέναντι στην Μεξικάνικη Τίγκρες , ολοκληρώνοντας το πρώτο sextuple (κατάκτηση 6 τίτλων σε μια χρονιά από έναν σύλλογο) στην ιστορία της Μπάγερν.

Στις 17 Απριλίου 2021, ο Φλικ ανακοίνωσε στην ομάδα την επιθυμία του να φύγει στο τέλος της σεζόν 2020-21 για να προπονήσει την Εθνική Γερμανίας. Έφυγε κερδίζοντας 7 τίτλους ( 2 Μπουντεσλίγκα , ένα κύπελλο Γερμανίας 1 ΟΥΕΦΑ Τσάμπιονς Λιγκ , 1 Σούπερ Καπ Γερμανίας , 1 ΟΥΕΦΑ Σούπερ Καπ και ένα Παγκόσμιο Κύπελλο Συλλόγων ) , καταρρίπτοντας πολλαπλά ρεκόρ. Μεταξύ αυτών έκανε την Μπάγερν την πρώτη ομάδα στην ιστορία του Τσάμπιονς Λιγκ/ Κυπέλλου Πρωταθλητριών που κέρδισε και τα 23 παιχνίδια που έδωσε με ποσοστό νίκης 100% το διάστημα 16 Φεβρουαρίου 2020-18 Σεπτεμβρίου 2020, το δεύτερο τρεμπλ στην ιστορία του Συλλόγου και ένα εξωπραγματικό ποσοστό νικών 83% σε όλες τις διοργανώσεις με μέσο όρο 3 γκολ ανά παιχνίδι. Τον Οκτώβριο του 2020 κέρδισε το βραβείο του καλύτερου Ευρωπαίου προπονητή της χρονιάς.

### Εθνική Γερμανίας

Στις 25 Μαΐου 2021, η Γερμανική Ποδοσφαιρική Ομοσπονδία ανακοίνωσε ότι ο Φλικ υπέγραψε τριετές συμβόλαιο από την 1η Αυγούστου 2021 ως προπονητής της εθνικής Γερμανίας, αντικαθιστώντας τον πρώην προπονητή Γιοάχιμ Λεβ μετά το τέλος του Ευρωπαϊκού πρωταθλήματος ποδοσφαίρου 2020. Στους πρώτους έξι αγώνες ως προπονητής, κατάφερε και σημείωσε έξι νίκες, το οποίο συνιστά ρεκόρ πρωτοεμφανιζόμενου προπονητή στην Εθνική Γερμανίας.

Προσωπική ζωή
-------------

Ο Φλικ είναι παντρεμένος με την Σίλκε Φλικ. Έως το 2020, ήταν παντρεμένοι για πάνω από 30 χρόνια. Έχουν δύο παιδιά και δύο εγγόνια.

Διακρίσεις
----------

 Ο Φλικ (στα αριστερά) πανηγυρίζει την κατάκτηση του Παγκοσμίου Κυπέλλου ποδοσφαίρου 2014
### Ως παίκτης

**Μπάγερν Μονάχου**

* Μπούντεσλιγκα: 1985–86, 1986–87, 1988–89, 1989–90
* Κύπελλο Γερμανίας: 1985–86
* Σούπερ Καπ Γερμανίας: 1987
* Φιναλίστ κυπέλλου πρωταθλητριών: 1986–7

**ΦΚ Κολωνία**

* Φιναλίστ στο κύπελλο Γερμανίας: 1990–91

### Ως προπονητής

**Εθνική Γερμανίας** (ως βοηθός προπονητή)

* Παγκόσμιο Κύπελλο ποδοσφαίρου: 2014 & τρίτη θέση στο παγκόσμιο κύπελλο ποδοσφαίρου 10

**Χόφενχαϊμ**

* Oberliga Baden-Württemberg : 2000–01

**Μπάγερν Μονάχου**

* Μπούντεσλιγκα: 2019–20, 2020–21
* Κύπελλο Γερμανίας: 2019-20
* Σούπερ Καπ Γερμανίας: 2020
* ΟΥΕΦΑ Τσάμπιονς Λιγκ: 2019–20
* ΟΥΕΦΑ Σούπερ Καπ : 2020
* Παγκόσμιο Κύπελλο Συλλόγων  : 2020

**Ατομικές διακρίσεις**

* Προπονητής της χρονιάς από την UEFA : 2019–20
* IFFHS Καλύτερος προπονητής συλλόγων στον κόσμο : 2020
* World Soccer Men's Προπονητής της χρονιάς : 2020
* Globe Soccer Καλύτερος προπονητής της χρονιάς : 2020
* Γερμανός προπονητής της χρονιάς : 2020
* Προπονητής της σεζόν VDV Μπούντεσλιγκα : 2019–20

Παραπομπές
----------

1. ↑  «Hansi Flick wird neuer Bundestrainer» (στα γερμανικά). *German Football Association*. 25 May 2021.. Ανακτήθηκε στις 25 May 2021.
2. ↑  «DFB stimmt Wunsch von Flick nach Vertragsauflösung zu» [DFB agrees to Flick's request for contract termination]. *dfb.de* (στα Γερμανικά). Frankfurt: DFB. 16 Ιανουαρίου 2017. Ανακτήθηκε στις 16 Ιανουαρίου 2017.
3. ↑  «Hans-Dieter Flick steps down as German Football Association sporting director». *football.co.uk*. 16 Ιανουαρίου 2017. Ανακτήθηκε στις 7 Φεβρουαρίου 2017.
4. ↑  «10ος όμιλος: Ούτε... δέκα με ρεκόρ Φλικ η Γερμανία, «κουλούρια» στη Ρουμανία!». Ανακτήθηκε στις 6 Μαΐου 2022.
5. ↑  «Hansi Flick: Privatleben und Karriere – alle Infos zum Bayern-Trainer». Ανακτήθηκε στις 23 Αυγούστου 2020.
6. ↑  «Hansi Flick: 5 things on Bayern Munich's new coach». Ανακτήθηκε στις 24 Αυγούστου 2020.
7. ↑  «Bayern Munich win the Champions League: How social media reacted to the Bavarians being kings of Europe». ESPN. 23 Ιουλίου 2020. Ανακτήθηκε στις 23 Ιουλίου 2020.
8. ↑  «Bayern win Super Cup: Javi Martínez heads extra-time winner against Sevilla». UEFA. 24 September 2020.. Ανακτήθηκε στις 24 September 2020.
9. ↑  «Pavard completes sextuple for dominant Bayern». FIFA. 11 February 2021. Αρχειοθετήθηκε από το πρωτότυπο στις 2021-02-22.. Ανακτήθηκε στις 11 February 2021.
10. ↑  «Hansi Flick wins Men's Coach of the Year award». UEFA. 1 Οκτωβρίου 2020. Ανακτήθηκε στις 1 Οκτωβρίου 2020.
11. ↑  «IFFHS WORLD AWARDS 2020 – THE WINNERS». *IFFHS*. 4 Δεκεμβρίου 2020. Ανακτήθηκε στις 4 Δεκεμβρίου 2020.
12. ↑  «Flick Globe Soccer Best Coach of the Year 2020». Αρχειοθετήθηκε από το πρωτότυπο στις 2023-04-18.. Ανακτήθηκε στις 27 December 2020.
13. ↑  «Flick löst Klopp als Trainer des Jahres ab». *kicker.de* (στα Γερμανικά). 30 Αυγούστου 2020.
14. ↑  «Flick VDV Bundesliga Coach of the Season». spielergewerkschaft.de. 1 Οκτωβρίου 2020. Αρχειοθετήθηκε από το πρωτότυπο στις 18 Ιανουαρίου 2021. Ανακτήθηκε στις 27 Δεκεμβρίου 2020.